**Thomas James "T .J." Brodie** (s. 7. kesäkuuta 1990 Chatham, Ontario, Kanada) on kanadalainen jääkiekkopuolustaja, joka pelaa NHL-joukkue Toronto Maple Leafsissa. Hänen vahvuuksiinsa kuuluu kiekonhallinta, luistelu, ketteryys ja nopeus. Brodien heikkouksiin kuuluu fysiikan ja voiman puute, kaksinkamppailut sekä ajoittainen keskittymisen puute. Brodie on hyökkäävä puolustaja, joka saa useimmiten vastuuta myös ylivoimalla.

Ura
---

### Seuraura

Brodie pelasi juniorina mm. Dresden Kingsin ja Chatham-Kent Cyclonesin joukkueissa. OHL-joukkue Saginaw Spirit varasi hänet 47. pelaajana vuonna 2006. Brodie pelasi kauden 2006–2007 vielä pääasiassa WOHL-joukkue Leamington Flyersissa. Hänet valittiin kauden päätteeksi sarjan parhaaksi tulokaspuolustajaksi, tulokkaiden tähdistökentälliseen ja koko WOHL:n ensimmäiseen tähdistökentälliseen. Brodie teki kauden aikana WHL:ssä 20 runkosarja- ja kolmessa playoff-ottelussa yhteensä neljä syöttöpistettä. Ensimmäisellä kokonaisella WHL-kaudellaan 2007–2008 hän oli Spiritin tehokkain puolustaja tehoilla 8+22=30.

Calgary Flames varasi Brodien neljännellä kierroksella 114. pelaajana NHL:n varaustilaisuudessa 2008. Kaudella hän oli Spiritin tehokkain puolustaja tehoilla 12+38=50. Brodie teki heinäkuussa 2009 kolmivuotisen tulokassopimuksen Flamesin kanssa, mutta hän pelasi kauden 2009–2010 vielä OHL:ssä. Marraskuussa 2009 Spirit kauppasi Brodien, Nick Crawfordin ja kesän 2010 kolmennen kierroksen varausvuoron Barrie Coltsiin vaihdossa Ryan O'Connoriin ja Michael Sgarbossaan. Brodie teki OHL:n yhden kauden piste-ennätyksensä tehoilla 7+49=56, joilla hän jakoi koko liigan puolustajien pistepörssin viidennen sijan Belleville Bullsin Shawn Lalonden kanssa.

Kaudeksi 2010–2011 Brodie siirtyi Calgary Flamesin organisaatioon. Hän otti paikkansa joukkueen kokoonpanosta harjoitusleirin jälkeen. Brodie teki NHL-debyyttinsä näin ollen 7. lokakuuta 2010 Edmonton Oilersia vastaan. Hänet siirrettiin kolmen ottelun jälkeen kuitenkin farmijoukkue Abbotsford Heatiin, AHL:ään, eikä Brodie saanut kutsua Flamesin kokoonpanoon enää loppukaudella. Hän teki loppukaudella AHL:ssä 68 runkosarjaottelussa tehot 5+29=34, joilla Brodie oli Heatin tehokkain puolustaja, paras syöttäjä sekä toiseksi paras pistemies Jon Rheaultin kanssa. Hän pelasi kauden aikana myös AHL:n tähdistöottelussa.

Brodie aloitti kauden 2011–2012 farmissa. Hän sai kutsun Flamesin NHL-kokoonpanoon marraskuussa 2011 saavuttuaan paikkaamaan Anton Babtšukin loukkaantumista. Brodie ei palannut Heatiin enää loppukaudella, vaan hän vakiinnutti paikkansa NHL:ssä, jossa varsinainen tulokaskausi toi 54 runkosarjaottelussa tehot 2+12=14. Brodien NHL-uran avausmaali syntyi 27. marraskuuta 2013 Minnesota Wildin Niklas Bäckströmin taakse. Kauden 2012–2013 hän aloitti NHL:n työsulun takia Heatissa. Brodie pelasi työsulun ajan 35 runkosarjaottelua tehopistein 1+19=20 ollen joukkueen tehokkain puolustaja koko kauden aikana. NHL-kauden alettua tammikuussa 2013 hänet nostettiin takaisin Flamesin NHL-kokoonpanoon. Brodie teki loppukaudella 47 NHL-ottelussa tehot 2+12=14 ja nousi yhdeksi Flamesin kärkipuolustajista. Heinäkuussa 2013 hän teki kaksivuotisen ja 4,25 miljoonan dollarin arvoisen jatkosopimuksen joukkueen kanssa.

Lokakuussa 2020 Brodie teki vapaana agenttina Toronto Maple Leafsin kanssa neljän vuoden mittaisen ja yhteensä 20 miljoonan dollarin arvoisen sopimuksen.

### Maajoukkueura

Brodie edusti Kanadaa MM-kilpailuissa vuonna 2013.

Muuta
-----

Ensimmäisellä NHL-kaudellaan Brodie pelasi numerolla 66, joka ärsytti erityisesti Pittsburgh Penguinsin faneja, sillä seuran ikoni Mario Lemieux pelasi samalla numerolla. Ensimmäisen kauden jälkeen Brodie vaihtoi pelinumerokseen 7.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2006–2007 | Leamington Flyers | WOHL | 43 | 8 | 38 | 46 | 104 | 5 | 1 | 2 | 3 | 12 | Ykköstähdistö |
|  | Saginaw Spirit | OHL | 20 | 0 | 4 | 4 | 23 | 3 | 0 | 1 | 1 | 2 |
| 2007–2008 | Saginaw Spirit | OHL | 68 | 4 | 26 | 30 | 73 | 4 | 0 | 3 | 3 | 2 |
| 2008–2009 | Saginaw Spirit | OHL | 63 | 12 | 38 | 50 | 67 | 8 | 3 | 6 | 9 | 8 |
| 2009–2010 | Saginaw Spirit | OHL | 19 | 4 | 19 | 23 | 20 | – | – | – | – | – |
|  | Barrie Colts | OHL | 46 | 3 | 30 | 33 | 38 | 17 | 1 | 14 | 15 | 14 |
| 2010–2011 | Abbotsford Heat | AHL | 68 | 5 | 29 | 34 | 32 | – | – | – | – | – |
|  | Calgary Flames | NHL | 3 | 0 | 0 | 0 | 2 | – | – | – | – | – |
| 2011–2012 | Abbotsford Heat | AHL | 12 | 1 | 2 | 3 | 10 | – | – | – | – | – |
|  | Calgary Flames | NHL | 54 | 2 | 12 | 14 | 14 | – | – | – | – | – |
| 2012–2013 | Abbotsford Heat | AHL | 35 | 1 | 19 | 20 | 22 | – | – | – | – | – |  |  |  |  |  |  | MM | 7 | 0 | 1 | 1 | 0 |
|  | Calgary Flames | NHL | 47 | 2 | 12 | 14 | 8 | – | – | – | – | – |
| 2013–2014 | Calgary Flames | NHL | 81 | 4 | 27 | 31 | 20 | – | – | – | – | – |
| 2014–2015 | Calgary Flames | NHL | 81 | 11 | 30 | 41 | 30 | 10 | 1 | 4 | 5 | 0 |
| 2015–2016 | Calgary Flames | NHL | 70 | 6 | 39 | 45 | 18 | – | – | – | – | – |
| 2016–2017 | Calgary Flames | NHL | 82 | 6 | 30 | 36 | 24 | 4 | 0 | 4 | 4 | 2 |
| 2017–2018 | Calgary Flames | NHL | 73 | 4 | 28 | 32 | 18 | – | – | – | – | – |
| 2018–2019 | Calgary Flames | NHL | 79 | 9 | 25 | 34 | 24 | 5 | 2 | 0 | 2 | 6 |
| 2019–2020 | Calgary Flames | NHL | 64 | 4 | 15 | 19 | 36 | 10 | 1 | 3 | 4 | 6 |
| 2020–2021 | Toronto Maple Leafs | NHL | 56 | 1 | 13 | 14 | 12 | 7 | 1 | 1 | 2 | 4 |
| 2021–2022 | Toronto Maple Leafs | NHL | 82 | 4 | 24 | 28 | 34 | 7 | 0 | 2 | 2 | 6 |
| 2022–2023 | Toronto Maple Leafs | NHL | 58 | 2 | 12 | 14 | 14 | 11 | 0 | 3 | 3 | 12 |
| 13 kautta | yhteensä | NHL | 830 | 55 | 267 | 322 | 254 | 55 | 5 | 17 | 22 | 36 |

Lähteet
-------

* T. J. Brodie The Internet Hockey Databasessa (englanniksi)
* T. J. Brodie Legends of Hockey -sivustolla (englanniksi)
* T. J. Brodie *Elite Prospects*. Everysport Media Group AB.  (englanniksi)

### Viitteet

1. ↑  T.J. Brodie – The Hockey news (englanniksi)
2. 1 2 3  EliteProspects
3. 1 2 3  HockeyDB
4. ↑  Flames sign Brodie, Nemisz, and Seabrook  21.7.2009. Calgary Flames. Viitattu 18.9.2013. (englanniksi)
5. ↑  Bernreuter, Hugh: Saginaw Spirit trade T.J. Brodie and Nick Crawford to Barrie Colts  9.11.2009. Michigan Live. Viitattu 18.9.2013. (englanniksi)
6. ↑  Legends of Hockey
7. ↑  Flames assign T.J Brodie to Abbotsford  19.10.2010. Calgary, AB:  Calgary Flames. Viitattu 18.9.2013. (englanniksi)
8. ↑  Flames recall T.J. Brodie from Abbotsford  9.11.2011. CALGARY, AB:  Calgary Flames. Viitattu 18.9.2013. (englanniksi)
9. ↑  Bernreuter, Hugh: T.J. Brodie gets first NHL goal for Calgary Flames against Minnesota Wild  27.11.2011. CALGARY:  Michigan Live. Viitattu 18.9.2013. (englanniksi)
10. ↑  Flames make 18 player assignments  14.9.2012. CALGARY, AB:  Calgary Flames. Viitattu 18.9.2013. (englanniksi)
11. ↑  2013 Flames training camp schedule & roster  12.1.2013. CALGARY, AB:  Calgary Flames. Viitattu 18.9.2013. (englanniksi)
12. ↑  Flames sign TJ Brodie  31.7.2013. CALGARY, AB:  Calgary Flames. Viitattu 18.9.2013. (englanniksi)
13. ↑  Calgary Flames jatkoi nuoren puolustajansa sopimusta  1.8.2013. Jatkoaika.com. Viitattu 18.9.2013.
14. ↑